**Технологон картæ ирон æвзаджы урокмæ 7-æм къласы**

**Урочы темæ: Дунейы нымæцтæ сты хицæуттæ.**

**Нымæцоны тыххæй зонындзинæдтæ иу системæмæ æркæнын æмæ сæ ныффидар кæнын.**

|  |  |
| --- | --- |
| **Урочы нысæнттæ** | 1.Мадæлон æвзаг æмæ математикæйы зонындзинæдтæ уæрæхдæр кæнын;2.Ныхасы рæзтыл кусын, лексикæйы алы хуызтæй пайдагæнгæйæ;3.Сывæллæтты хъуыдыкæнынад хуыздæр кæнын; |
| **Урочы хуыз** | Рацыл æрмæг фæлхат кæнын æмæ ног зонындзинæдтæ базоныны урок. |
| **Урочы ахуырадон фæстиуджытæ** | Предметон: фæарфдæр кæнын ирон ӕвзаджы тыххæй зонындзинæдтæ; фæцалх кæнын скъоладзауты хъуыдыйадтӕ аразыныл .Метапредметон: логикон хъуыдыкæнынад рæзын кæнын.Удгоймагон: мадæлон æвзагмæ цымыдис æвзæрын кæнын. |
| **Ахуыры методтæ æмæ формæтæ** | Беседæ,фæйнæгыл куыст, хибары куыст, карточкæтимæ куыст, дзырдуатон куыст. индивидуалон, къордты куыст, къæйтты куыст. |
| **Æххуысгæнæг фæрæзтæ** | компьютер, интерактивон фæйнæг, презентаци, чингуытæ, карточкæтæ. |

Урочы организацион структурæ

|  |  |  |  |
| --- | --- | --- | --- |
| **Урочы сæйраг этаптæ æмæ структурæ** | **Ахуыргæнæджы** **архайды мидис** | **Скъоладзауы** **архайды мидис** | **Универсалон ахуырадон архайд (УАА)** |
| **Бацæттæгæнæн рæстæг** | Скъоладзаутæн салам раттын, куыстæввонг сæ скæнын. - Уæ бон хорз, сывæллæттæ.Æхсызгон мын у нæ абоны фембæлд. Урочы дæргъы сымах хъуамæ лæмбынæг хъусат, архайат æмæ уый фæстæ хатдзæгтæ скæндзыстут. | Скъоладзаутæ салам дæттынц | Удгоймагон:æгъдау; эмоционалон цæттæдзинад урокмæ |
| **Мотиваци.****(ахуыргæнæг дæтты, ног темæ бамбарынæн æххуыс чи у, ахæм æрмæг.)** | - Ныр та уал бакæсæм цыбыр мультикмæ.- Куыд уæм кæсы, цæмæ райдыдтам нæ урок ацы скъуыддзагæй? Сæйрагдæр дзы ныхас цæуыл цæуы? | Ахуырдзаутæ кæсынц мультикмæ æмæ дзуаппытæ дæттынц. Нымæцонтыл уыдзæн нæ ныхас абоны урочы. | Регулятивон ахуырадон нысан æвæрын |
| **Актуализаци****(зæрдыл æрлæууын кæнын рацыд æрмæгæй дарддæры куыстæн цы хъæуы, уыцы зонындзинæдтæ)** | - Уæдæ зæрдыл æрлæууын кæнæм, Цы хонæм нымæцон? - Кæцы урокты ма фæпайда кæнæм нымæцонтæй? - Цæмæй конд вæййынц нымæцтæ; математикæйы урокты уын куыд амыдтой? - Сывæллæттæ, царды кæддæриддæр немæ æмдзу кæны нымæцон номдаримæ. Æрхæссут дæнцæгтæ:- Уæдæ ма уыгæн бацамонæм нымæцонты хуызтæ сæ нысаниуæгмæ гæсгæ. (компьютеримæ куыст) | Предметты нымæц кæнæ предметты рæнхъæвæрд цы ныхасы хай æвдисы, уый хуыйны нымæцон Математикæйы, географийы, историйы æмæ афтæ дарддæр.Цифрæтæй.Къуырийы авд боны, афæдзы дыууадæс мæйы, цыппар афæдзы афоныСæ нысаниуæгмæ гæсгæ вæййынц цыппар хуызы:бæрцон нымæцонтæ: æртæ, дæс, мин;рæнхъон нымæцонтæ:  фæндзæм, дæсæм;дихон нымæцонтæ: фæндзгай, дæсгай, сæдæгай;мурон нымæцонтæ: фондз, дæсæм хайы (5/10); иу æхсæзæм хайы 1/6)). Сæйрат, бæрæггæнæн, æххæстгæнæн | Зонадон:рацыд æрмæг зæрдыл æрлæууын кæнынКоммуникативон:искæй архайдæн аргъ кæнын |
| **Ног æрмæгыл куыст.****Цæлхдуртæ аиуварс кæныныл куыст.** | - Ныр та иннæ куыст Ахуыргæнæг кæсы хъуыдыйæдтæ:Иу къухæй æмдзæгъд гæнæн нæй.Ссæдз хатты ахъуыды кæн æмæ йæ иу хатт бакæн.Ды дыууæ цæстæй кæсыс, дæумæ та мин цæсты кæсы.Дыууæ харбызы иу къухы нæ цæуынц.Базонут ма, сæ мидисмæ гæсгæ хъуыдыйæдтæ цы сты? Зæгъут ма: нымæцонтимæ арæхдæр цавæр урокты фембæлут? Ныр та ныхасы бар дæттын математикæйы ахуыргæнæгæн.1.Цал цифрæйы ис математикæйы?2.Нымæцтæ та цал сты?3.Цал азы ис иу æнусы?4.Цал минуты ис иу сахаты?5.Процент та цы у?6.Тæккæ къаддæр нымæц цавæр у?7.Тæккæ стырдæр нымæц та? | Нымæцонтæ æмбæлынц адæмон сфæлдыстады,бæлвыддæр та æмбисæндтыМатематикæйыДæс цифрæйы.Бирæ.Сæдæ азы.Æхсай минуты.Нымæцы сæдæйæм хай.Ноль.Нымæцтæн кæрон нæй. | Зонадон:рацыд æрмæг бафидар кæнын, ног зонындзинæдтæ райсынКоммуникативон:хи хъуыдытæ æргом кæнынУдгоймагон:æнкъарын ирон æвзаджы ахадындзинад нæ адæмы царды |
| **Физкультминутка** | Ахуыргæнæг дзуры: Иу –Дыууæ –Æртæ –Цыппар – Фондз –Æхсæз – Авд –Аст –Фараст – Дæс – | - ратæхы кæцæйдæр цъиу,- уæд йæ размæ ды фæдæ,- хæцынц быдыры фырттæ,- хуымгæнды нæмыг ныппар,- галæн у уæззау æфсондз,- адардта цъæх – цъæхид фæз,- дзырдтыл авæрдзæнис цавд,- ма – иу ракæн махæй хъаст,- уазæгæн зæгъæм фæндараст,- ацы нымæцтæм æркæс. | Удгоймагон:баулæфын |
| **Зонындзинæдтæ фидар кæнын.** | - Адæмон сфæлдыстад дæр,математикæ дæр нæ зæрдыл æрлæууын кодтам. Ныр та рольтæ баивæм.Сымах бæрæг кæндзыстут, нымæцонтæ раст дзурæм æви нæ:1.Ирыстоны тæккæ бæрзонддæр хохы цъупп у…2.Нæ республикæйы ис … горæты.3.Не стырдæр цæугæдон Теркæн йæ дæргъ у… 4.Дзæуджыхъæуæн бындур æвæрд æрцыд… | Хъазыбеджы хох - 5054 метры.æхсæз623 километыры1784 азы. | Зонадон: зонын, цы æрмæгыл бакуыстой, уымæй зонындзинæдтæ равдисынКоммуникативон: хи хъуыдытæ æргом кæнын, къордты архайын арæхсын ,иумæйаг уынаффæмæ æрцæуын иумæйаг хъуыддаг аразгæйæ |
| **Хатдзæгтæ скæнын.** | - Нымæцонтæн математикæйы урокты цавæр характеристикæ ратдзыстут?- Ныр та сын грамматикон æгъдауæй раттут характеристикæ.Математикæйы ахуыргæнæг дзуры:Куыд бамбæрстат, афтæмæй нымæцон у æнкъард ныхасы хай. Уарзы раст æмæ æнæ æнкъарæнтимæ дзуæппытæ.Байхъусæм ма иу 2 – мæ:Ахуыргæнæг: дзырд «туман» - ы нысаниуæг бацамонын. | Сколадзаутæ бацамыдтой хуыз сæ арæзтмæ гæсгæ æмæ сæ растфыссынад.Нæ дæ раст. Мах ахуыр кодтам райдиан кълæсты нымæцонтимæ æмдзæвгæтæ. 1.Иу, дыууæ, æртæ, цыппар!Ды мæ дзыппы 'хца ныппар!Сом - мæ арсæн, сом – мæ сагæн, Иу туман мæ сырх кæсагæн.Цал сомы сты,цал **туманы**?Банымай сæ ды!2.Иу, дыууæ, æртæ тæрхъусы,Иу, дыууæ, æртæ фысы,Иу, дыууæ, æртæ стыр къусы Бахордтой сысджы!Ссар сæ ды! | Регулятивон:æнтыстытæн, фæстиуджытæн аргъ кæнынКоммуникативон: хи хъуыдытæ бæлвырд кæнын  |
| **Чиныгимæ куыст** | 3.Хибары куыст.3 – аг фæлтæрæн сæххæст кæнын | Скъоладзаутæ сæ чингуыты кæсынц зæрдылдаринаг. | Регулятивон :чиныджы хъæугæ информаци ссарынЗонадон:ног зонындзинæдтæ фидар кæнын |
| **Рефлекси.****Æрмæг бафидар кæныныл куыст.** | - Ногæй та адæмон сфæлдыстадмæ раздæхæм.I.Æмбисæндтæ баххæст кæнæм нымæцонтæй. (фæйнæгыл куыст,нымæцонты растфыссынад бамбарын кæнæм)1.Къодах йæ …цæфæй бæрæг у.2.Æдылы хъæдмæ … цыды нæ кæны.2.Мæнæ ацы хъуыдыйæдтæ та цы сты сæ мидисмæ гæсгæ:1. ...лæгæн …фырты2. ...æфсымæрæн иу худСаразут «иу» – æй рæнхъон нымæцон Равзарын нымæцонтæ. | Ахуырдзаутæ кусынц тетрæдты | Зонадон:ног зонындзинæдтæ сфæлхат кæнынКоммуникативон: хи хъуыдытæ æргом кæнын |
| **Хатдзæгтæ скæнын.** | - Цы базыдтат ногæй?- Цы уæм фæкаст зындæр? Æнцондæр? | Сæ хъуыдытæ дзурынц | Регулятивон:æнтыстытæн, фæстиуджытæн аргъ кæнынКоммуникативон: хи хъуыдытæ бæлвырд кæнын  |
| **Хæдзармæ куыст** | Сæххæст кæнын 5 – æм фæлтæрæн, раиртæст зонын. |  |  |

**Директор МБОУ СОШ № 50 /А.Т.Бурнацев/**

**Заместитель директора по УВР /С.Э.Шаповалова/**

**Руководитель МО /Ф.И.Адеева/**